16) Forrásmegosztással szabályozott keret

Idegenforgalmi bevételekből kerületeknek átadás: 840801

A fővárosi önkormányzat és a kerületi önkormányzatok közötti forrásmegosztásról szóló 2006. évi CXXXIII. törvény megosztott bevételnek tekinti az idegenforgalmi adóbevételt, melyből a XV-XXIII. kerületi önkormányzatot együttesen 49,0% részesedés illet meg. Ezen a címen történik a kerületi önkormányzatok részére a forrásmegosztási rendeletben szabályozott utalás.


17) Tartalékkeretek

A költségvetési rendeletben elkülönítetten szerepel az évközi többletigények, valamint az elmaradt bevételek pótlására szolgáló általános tartalék és az egyes célokhoz szorosan kapcsolódó tartalékok.
A címeken szereplő 2015. évi előirányzatokat a pénzügyi realitásokat figyelembe véve az előző évinél alacsonyabb mértékben volt lehetséges tervezni.

18) Céljellegű működési keretek

Hivatali beruházások: 740300
Ezen a címen a hivatali beruházások dologi kiadásainak előirányzatai jelennek meg.

Évközi indítású önkormányzati beruházások: 840701
Ezen a címen az évközi indítású önkormányzati beruházások dologi kiadásainak előirányzatai jelennek meg.

Önkormányzati beruházások: 840302
Ezen a címen az önkormányzati beruházások dologi kiadásainak előirányzatai jelennek meg.

Adósságszolgálat: 840501
A címen Budapest Főváros Önkormányzata és az OTP Bank között, Önkormányzati Infrastuktúra Fejlesztési Program 2014. évi közbeszerzési eljárás keretében megkötött hitel keretszerződés adósságszolgálata, illetve a 2015-re tervezett M3 metróvonal felújításának finanszírozására tervezett kölcsön adósságszolgálata jelenik meg.

Pénzügytechnikai feladatok: 841101

Ez a címkód a NAV felé történő Áfa befizetésre, illetve a folyószámla hitelkeret költségeihez kapcsolódó rendelkezésre tartási díjra, illetve kamatra nyújt fedezetet. 

Adósminősítésekkel kapcsolatos kötelezettségekre: 843202
A Moody’s és Budapest Főváros Önkormányzata között megkötött hitelminősítési megállapodásra nyújt fedezetet a címkódon lévő előirányzat.  
